Іна Таарна

Іна Таарна (; ,  — , ) — эстонская актрыса і тэатральны педагог, тэатразнавец.

 Біяграфія 
Нарадзілася ў 1926 годзе ў Таліне, пры нараджэнні — Іна Мікалаеўна Транкман. Бацька — афіцэр Мікалай Транкман, маці — балерына Надзея Цыганкова-Таарна.

На сцэне з 13 гадоў, калі ў 1943 годзе ў вайну ў эвакуацыі ў Яраслаўлі выступала з маці ў складзе ў Дзяржаўных ансамбляў Эстоніі.

Пасля вайны паступіла ў Эстонскі дзяржаўны тэатральны інстытут, які скончыла ў 1949 годзе.

У 1949—1976 гадах — актрыса Талінскага драматычнага тэатра.

Выступала на канцэртнай сцэне, на эстонскім радыё і на эстонскім тэлебачанні, здымалася ў кіно.

З 1973 па 1988 год выкладала на рэжысёрскім факультэце Талінскага педагагічнага інстытута.

Аўтар шэрагу кніг па гісторыі эстонскага тэатра, у тым ліку біяграфічных кніг пра Ільмара Тамура (1997), пра свайго мужа Каарэла Карма («Гартаючы старонкі», 1983), мемуараў «Азіраючыся назад у часе» (2003).

Ганаровы член Саюза эстонскіх акцёраў, членам якога была з 1950 года, лаўрэат Прэміі імя Прыйта Пыльдрааса (2004).

Памерла ў 2015 годзе ў Таліне.

Першым шлюбам была замужам за акцёрам Юры Ярветам (пазнаёміліся ў інстытуце, шлюб у перыяд 1948—1958), другім — за акцёрам Каарэлам Карма.
 Крыніцы 

Катэгорыя:Актрысы Эстоніі